钦定古今图书集成/明伦汇编/氏族典/第268卷 > 王樵
## 钦定古今图书集成/明伦汇编/氏族典/第268卷 > 王樵

按《宋史王樵传》：“樵字肩望，淄州淄川人。居县北梓桐
山，博通群书，不治章句。尢善考《易》，与贾同、李冠齐名，
学者多从之。咸平中，契丹游骑度河，举家被掠，樵即
弃妻，挺身入契丹，访父母，累年不获还东山，刻木招
魂以葬，立祠画像，事之如生。服丧六年，哀动行路。又
为属之尊者，次第成服，北望叹曰：‘身世如此，自比于
人，可乎’？”遂与俗绝。自称赘世翁，唯以论兵击剑为事，
一驴负装，徒步千里。晚年屡游塞下，画策干何。承矩、
耿望求灭辽，复仇，不用。乃于城东南隅累砖自环，谓
之“茧室。”铭其门曰：“天生王樵，薄命寡智。材不济时，道
号赘世。生而为室，以备不虞；死则藏形，不虞乃备。”病
革入室，自掩户卒。